Shrek 2

Shrek 2 er en amerikansk animasjonsfilm fra 2004, og er oppfølgeren til Shrek fra 2001. Begge er data-animerte filmer produsert av DreamWorks Pictures.

Den ble etterfulgt av Shrek den tredje (2007).

Historien
Filmen begynner med at «Shrek» og «Prinsesse Fiona» kommer  tilbake fra bryllupsreisen og finner en invitasjon fra prinsesse Fionas foreldre, kongen og dronningen av kongeriket «Langt langt borte», om å besøke dem. Prinsesse Fiona har ikke fortalt sine foreldre at hun har giftet seg med et troll og selv blitt et. De tar med seg Esel på reisen for å møte kongen og dronningen.

Når Fionas gudmor oppdager at Fiona har giftet seg med Shrek, påminner hun kongen om deres avtale om at Fiona skulle gifte seg med sønnen hennes, «Drømmeprinsen». Under gudmorens press og sin egen utilpasshet om å ha et troll til svigersønn, gir han «Pus med støvler» oppdraget å drepe Shrek. Når Shrek og Fiona ankommer Langt langt borte blir det en meget gretten middag, siden Shrek og Kongen krangler. Shrek tenker på at Fiona forandret seg for ham, og at han burde forandre seg for henne, og går derfor til den gode feens fabrikk og stjeler en trylledrikk som gjør ham til et menneske, men han blir til sumptroll igjen hvis han ikke kysser sin store kjærlighet. Gudmoren og Drømmeprinsen bruker dette til å lure Fiona til å tro at Drømmeprinsen er Shrek og setter Shrek i fengsel. Shrek klarer å komme seg fri og klarer å få Fiona tilbake.

Etter rulleteksten kommer en spesiell slutt, da dukker eselets kjæreste opp – dragen, med en overraskelse: esel-drage-mutantbabyer. Filmen blir laget av filmprodusenten Dreamworks

Rolleliste (stemmene)
 Rolle  Skuespiller  Norsk utgave Shrek  Mike Myers  Asgeir Borgemoen Prinsesse Fiona  Cameron Diaz  Iren Reppen Esel  Eddie Murphy  Thomas Giertsen Dronning Lillian  Julie Andrews  Ellen Horn Pus i støvler  Antonio Banderas  Henrik Mestad Kong Harald  John Cleese  Anders Hatlo Drømmeprinsen  Rupert Everett  Øystein Røger Den gode feen  Jennifer Saunders  Unn Vibeke Hol (dialog)Anita Skorgan (Sang) Pepperkakemannen  Conrad Vernon  Håvard Bakke Magisk speil  Chris Miller  Håvard Bakke Pinocchio Cody Cameron  Tommy Karlsen Grisene  Cody Cameron  Anders Bye Ulv  Aron Warner  Tommy Karlsen Den stygge halvsøsteren  Larry King  Davy Wathne

Ellers medvirker:
 Renate Katralen Jensen
 Lena Meieran
 Ingrid Mauseth
 Bjørn Are Rognlid
 Dorthe Skappel
 Petter Sommer
 Christoffer Staib
 Jorunn Torsheim

 Sanger 
Sangen Holding Out for a Hero er inkludert i filmen

I den norske dubben av filmen er sangen oversatt, og den heter på norsk Jeg trenger helten 

Dette gjør den til en av de få gangene pop sanger er blitt dubbet på norsk i filmer og serier, vanligvis oversettes de ikke

 Eksterne lenker 



Kategori:Animerte barnefilmer fra USA
Kategori:Animerte filmkomedier fra USA
Kategori:Filmer fra 2004
Kategori:DreamWorks-filmer
Kategori:Engelskspråklige filmer
Kategori:Trollfilmer
Kategori:Oppfølgerfilmer
Kategori:Animerte fantasyfilmer fra USA